**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА НА ОБС ПЛОВДИВ ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ЯСЛИ И ДЕТСКИ ГРАДИНИ НА ТЕРИТОРИЯТА НА ОБЩИНА ПЛОВДИВ, ПРИЕТА С РЕШЕНИЕ №338, ВЗЕТО С ПРОТОКОЛ № 13 ОТ 28.07.2016 Г.; ИЗМ. И ДОП. С Р. № 206, ВЗЕТО С ПР. № 11 ОТ 21.06.2017 Г.; ИЗМ. - РЕШЕНИЕ № 252 ОТ 30.01.2020 Г. ПО АДМ. ДЕЛО № 3409/2019 Г. НА АДМИНИСТРАТИВЕН СЪД - ПЛОВДИВ, ПОТВЪРДЕНО С РЕШЕНИЕ № 11575 ОТ 14.09.2020 Г. НА ВАС ПО АДМ. ДЕЛО № 4670/2020; ИЗМ. И ДОП. - РЕШЕНИЕ № 310, ВЗЕТО С ПРОТОКОЛ № 18 ОТ 21.12.2020 Г.**

**Вносител:** Кмет на община Пловдив ***Проект***

*Съгласно чл. 26, ал. 4, изречение 2-ро от Закона за нормативните актове, в законоустановения срок от 14 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-таil адрес education@plovdiv.bg или в деловодството на Община Пловдив, пл. „Стефан Стамболов” № 1.*

**МОТИВИ**

1. **Причини, които налагат приемането на Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив**

Предвид настъпилите извънредни събития, породени от военните действия в Република Украйна, и активирането на Директива 2001/55/ЕО за временна закрила, както и Указанията на Министъра на образованието и науката, регистрирани под № 9105-88/09.03.2022г., възниква последващата потребност от интеграция на децата, потърсили убежище на територията на Република България, в системата на детските ясли и детските градини. Съгласно чл. 9, ал. 3 от Закона за предучилищното и училищното образование (ЗПУО) на малолетните и непълнолетните чужденци, търсещи или получили международна закрила по реда на Закона за убежището и бежанците, се осигурява безплатно образование и обучение в държавните и в общинските детски градини и училища в Република България при условията и по реда за българските граждани, а съгласно чл. 26, ал. 3 от Закона за убежището и бежанците (ЗУБ) достъпът до образователната система за малолетните и непълнолетните чужденци, търсещи или получили международна закрила, не може да бъде отложен с повече от три месеца, считано от датата на подаване на молбата за международна закрила.

Наред с горното и с оглед улесняване на адаптацията на малолетните лица, търсещи и/или получили закрила по смисъла на ЗУБ, както и в изпълнение на изискванията на Министъра на образованието и науката относно записването на деца в предучилищна възраст от Украйна за обучение в общински детски градини, след насочване от началника на РУО на детето за прием и обучение в съответното детско заведение, е необходимо да бъдат направени съответните допълнения в текстовете на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив, като се осигури възможност тези лица да бъдат записвани в общински детски ясли и детски градини по административен път, без да се прилага спрямо тях електронното класиране.

При изработването на проекта на Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Необходимостта от приемане на Наредбата за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив е продиктувана от необходимостта от интегриране в системата на детските ясли и детските градини на малолетните лица, търсещи и/или получили закрила по смисъла на Закона за убежището и бежанците, в съответствие с чл. 14 на Директива 2001/55/ЕО във връзка с чл. 26, ал. 3 от ЗУБ и чл. 9, ал. 3 от ЗПУО.

**Принцип на обоснованост** – Привеждане на нормативната база на община Пловдив в съответствие с Директива 2001/55/ЕО във връзка с чл. 26, ал. 3 от ЗУБ и чл. 9, ал. 3 от ЗПУО и Указания на Министъра на образованието и науката, регистрирани под № 9105-88/09.03.2022г.

**Принципите на предвидимост и откритост** са спазени – проектът с мотивите и предварителните оценки на въздействието на проекта на Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив ще са публикувани на интернет страницата на община Пловдив за навременно информиране и предоставяне на становища и предложения от заинтересованите групи**.**

**Принцип на съгласуваност** – Проектът на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив с мотивите, чрез интернет страницата на община Пловдив, публично са предоставени на заинтересованите групи, като ще бъдат взети предвид направените в хода на обсъждането становища и предложения.

**Принципите на субсидиарност, пропорционалност и стабилност** – Предложените промени в Наредбата са в съответствие с нормативните актове от по-висока степен.

1. **Цел на Наредбата**

Целта на приемането на настоящите допълнения е необходимостта от въвеждане на възможност за малолетните лица, търсещи и/или получили закрила по смисъла на Закона за убежището и бежанците да бъдат интегрирани в системата на детските ясли и детски градини.

1. **Финансови средства, необходими за прилагането на Наредбата**

За прилагане на измененията и допълненията в Наредбата на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив не е необходимо разходването на допълнителни финансови средства.

1. **Очаквани резултати**

Очакваните резултати от предлаганите промени в Наредбата са свързани с улесняване на процеса по интеграция на децата, потърсили убежище на територията на Република България, в системата на детските ясли и детските градини.

1. **Анализ за съответствие с правото на Европейския съюз**

С приемането на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив се приема подзаконов нормативен акт за прилагане на отделни разпоредби от Закона за убежището и бежанците, Закона за Закона за предучилищното и училищното образование и Закона за здравето, чиито норми са съобразени с Европейското законодателство. Това определя съответствието на предлагания проект с правото на Европейския съюз и с разпоредбите и целите на националното и местното законодателство.

В изпълнение на изискванията на Закона за нормативните актове (ЗНА) е извършена предварителна частична оценка на въздействието на проекта на подзаконовия нормативен акт.

Проектът на подзаконовия нормативен акт - Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив, е публикуван на официалната страница на община Пловдив на **12.04.2022 г.**

С публикуването на проекта са прикачени и документите, съпътстващи обществената консултация.

Съгласно разпоредбата на чл. 26, ал. 4, изречение 2-ро от Закона за нормативните актове*„Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.“.*На основание Решение за изпълнение (ЕС) 2022/382 на Съвета от 4 март 2022 година за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила, чл. 26, ал. 3 от ЗУБ във вр. с чл. 9, ал. 3, и с оглед необходимостта от постигане на съответствие със закона и в интерес на засегнатите лица, считаме, че е налице изключителен случай по смисъла на чл. 26, ал.4, изречение 2-ро от ЗНА, и е целесъобразно срокът за провеждане на обществени консултации за приемането на Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив **да бъде определен на 14 дни.**

В рамките на законовия 14 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредба на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания**: На основание чл. 17, ал. 1, т. 3 във връзка с чл. 20, ал. 1, чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 14 на Директива 2001/55/ЕО във връзка с чл. 26, ал. 3 от ЗУБ и чл. 9, ал. 3 от ЗПУО, Решение за изпълнение (ЕС) 2022/382 на Съвета от 4 март 2022 година за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила и Указания на Министъра на образованието и науката, регистрирани под № 9105-88/09.03.2022г.

**Фактически основания:** С изменението на наредбата се цели въвеждане на възможност за малолетните лица, търсещи и/или получили закрила по смисъла на Закона за убежището и бежанците, да бъдат интегрирани в системата на детските ясли и детски градини.

**ПРОЕКТ ЗА РЕШЕНИЕ:**

**І. Приема Наредба за изменение и допълнение на Наредбата на ОбС Пловдив за условията и реда за записване, отписване и преместване на деца в общинските детски ясли и детски градини на територията на Община Пловдив, приета с Решение №338, взето с Протокол № 13 от 28.07.2016 г.; изм. и доп. с Р. № 206, взето с Пр. № 11 от 21.06.2017 г.; изм. - Решение № 252 от 30.01.2020 г. по адм. дело № 3409/2019 г. на административен съд - Пловдив, потвърдено с Решение № 11575 от 14.09.2020 г. на ВАС по адм. дело № 4670/2020; изм. и доп. - Решение № 310, взето с Протокол № 18 от 21.12.2020 г.**, както следва:

§ 1**.** Чл. 2 придобива следния текст:

„*Електронно класиране не се прилага за децата от специалните групи в ДГ „Елица“, приемът на които е по специален ред, определен от Министерството на образованието и науката. Без участие в електронно класиране, по административен път, се приемат и децата, настанени по реда на Закона за закрила на детето в специализирани институции (Домове за деца, лишени от родителска грижа) или в социални услуги в общността от резидентен тип (Центровете за настаняване от семеен тип за деца, Кризисен център, Приют), както и малолетните лица, търсещи и/или получили закрила (временна/международната) по смисъла на Закона за убежището и бежанците*“.

**II. Изпълнението на Наредбата се възлага на Кмета на Община Пловдив.**